Але галоўным дасягненнем Форума, па маім меркаванні, з’яўляецца той факт, што шматлікія арганізацыі грамадзянскай супольнасці паверылі ў сваю здольнасць уплываць на міждзяржаўныя працэсы ў межах Усходняга партнёрства, выкарыстаць гэтую ініцыятыву не толькі для агульнаеўрапейскай інтэграцыі, але таксама для паляпшэння сітуацыі ў сваіх краінах. А поспех на гэтым шляху прыходзіць толькі да тых, хто верыць у свае сілы і выкарыстоўвае магчымасці, якія прадстаўляюцца.